Hart's War

Iste articlo ye sobre una cinta dramatica belica de garcholas y chudicios estausunidense de 2002; ta atros usos, se veiga Hart's War (desambigación).

Hart's War (títol orichinal en anglés, en aragonés A guerra de Hart, estrenada en Aragón con o suyo títol traduciu enta lo castellano como La guerra de Hart) ye una cinta de l'anyo 2002 de cine de drama belico de garcholas y chudicios de cine estausunidense dirichida por Gregory Hoblit seguntes un guión adaptau por Billy Ray y Terry George (basau en a novela Hart's War, que haba publicau John Katzenbach l'anyo 1999), con una banda sonora orichinal de Rachel Portman, una dirección de fotografía d'Alar Kivilo y una producción cinematografica de David Ladd, David Foster, Arnold Rifkin y Gregory Hoblit ta las productoras Metro-Goldwyn-Mayer, Cheyenne Enterprises, Ladd Films y David Foster Productions. De l'elenco d'a cinta en fan parte Bruce Willis, Colin Farrell, Terrence Howard, Cole Hauser, Marcel Iureş, Linus Roache, Vicellous Reon Shannon, Maury Sterling, Sam Jaeger, Scott Michael Campbell, Rory Cochrane, Sebastian Tillinger, Rick Ravanello, Adrian Grenier, Sam Worthington, Jonathan Brandis y Holger Handtke, entre d'atros actors.

Mientres a Segunda Guerra Mundial, Thomas Hart ye un choven tenient de l'exercito estausunidense que en perteneixer a una familia cabalera ye destinau en a retraguarda. Tanimientres, a finals de l'anyo 1944 las tropas d'a Wehrmacht d'o Tercer Reich prencipian una ofenssiva en as Ardenas y Hart ye capturau y ta que de la información que amenistan, os alemans li levan os zapatos y los calcetins, con o resultau que los suyos piez quedan en mal estau y finalment da a los alemans a infomación que li demanan. Dimpués, siempre sin zapatos ni calcetins, lo ninvían en un campo de presoneros alemán (encara que mientres o viache consigue un par de zapatos provisionalment). En plegar en o suyo destino, l'interroga lo coronel William McNamara y cuan li demana si ha suinistrau bella información a los alemans, Hart niega haber-lo feito, cosa que McNamara dedu acertadament que ye mentira, asinas que decide castigar-lo ninviando-lo a un barracón de presoneros destinau a suboficials. En ixe barracón se troba lo sarchento Vic W. Bedford, bien connectau con o chinchorreyo, que li ufre apatos y calcetins. Poco dimpués plegan en o campo nuevos presoneros aliaus, en iste caso dos pilotos estausunidenses d'os conoixius como aviadors de Tuskegee (pilotos afroamericanos d'o 332sup> Grupo d'Operacions Expedicionarias y d'o 477eno Grupo de Combat), y Bedford bien luego lis amuestra una gran hostilidat en estar evidentment un racista. Resentiu porque se veye obligau a tener-los en o suyo barracón y porque l'han obligau a fer-lis o saludo militar, Bedford amaga un obchecto que puede emplegar-se como arma en a litera d'un d'éls, o tenient Lamar Archer, y como resultau los alemans l'executan sumariament. L'atro afroamericano, lo tenient Lincoln A. Scott, sabe que la culpa ye de Bedford y lo menaza publicament de muerte. Cuan bien luego Bedford amanixe muerto, acusan a Scott de l'asasinato y asignan a Hart como avogau defensor, encara que las suyas conoixencias de Dreito se limitan a haber feito dos anyos d'a carrera en a Universidat de Yale (a on bien luego descubre que tamién i heba estudiau lo coronel ("oberst") Werner Visser, qui amuestra claras simpatías por Hart y l'aduya en os primers momentos). L'acusación se fa debant d'un consello de guerra presidiu por McNamara, qui bien clarament amuestra hostilidat enta Hart y enta lo suyo client. Hart constata que todo parixe estar una farsa y que lo resultau d'o chudicio ye decidiu de por debant. Finalment, McNamara li xplica privadament a Hart que todo ye en realidat nomás que un plan ta conseguir a fuga d'un gra numero de presoneros y li confirma que qui heba ordenau a muerte de Bedford yera él mesmo, en estar iste un informador d'os alemans a cambio de favors y, como s'ha demostrau en o chudicio, de favoreixer a suya propia evasión d'o campo, pactada con os alemans.

A cinta s'ambienta en 1944 en Belchica y en 1944 y 1945 en Alemanya mientres a Segunda Guerra Mundial y las suyas escenas se filmoron en Milovice y Zvoleněves (Bohemia Central) y Praga en a Republica Checa, amás d'en os Barrandov Studios en ista mesm ciudat checa.Localizacions de Hart's War en Internet Movie Database.

Ye una cinta que ha recibiu bel premio y bella nominación, pero que garra d'éls no fa parte d'os premios cinematograficos mas conoixius u destacaus.

 Elenco Hart's War en Internet Movie Database. 
 Actor  Papel  Notas    '''' 

 Se veiga tamién 
 Cine en 2002.
 Cintas de 2002.

 Referencias 

Categoría:Cintas ambientadas en Alemanya
Categoría:Cintas ambientadas en Belchica
Categoría:Cintas ambientadas en 1944
Categoría:Cintas ambientadas en 1945
Categoría:Cintas con banda sonora orichinal de Rachel Portman
Categoría:Cintas con dirección de fotografía d'Alar Kivilo
Categoría:Cintas con guión de Billy Ray
Categoría:Cintas con guión de Terry George
Categoría:Cintas con montache de David Rosenbloom
Categoría:Cintas de cine belico
Categoría:Cintas de cine de chudicios
Categoría:Cintas de cine de drama
Categoría:Cintas de cine de garcholas
Categoría:Cintas d'Estaus Unius
Categoría:Cintas dirichidas por Gregory Hoblit
Categoría:Cintas en alemán
Categoría:Cintas en anglés
Categoría:Cintas en Eastmancolor
Categoría:Cintas interpretadas por Adrian Grenier
Categoría:Cintas interpretadas por Bruce Willis
Categoría:Cintas interpretadas por Cole Hauser
Categoría:Cintas interpretadas por Colin Farrell
Categoría:Cintas interpretadas por Holger Handtke
Categoría:Cintas interpretadas por Jonathan Brandis
Categoría:Cintas interpretadas por Linus Roache
Categoría:Cintas interpretadas por Marcel Iureş
Categoría:Cintas interpretadas por Maury Sterling
Categoría:Cintas interpretadas por Rick Ravanello
Categoría:Cintas interpretadas por Rory Cochrane
Categoría:Cintas interpretadas por Sam Jaeger
Categoría:Cintas interpretadas por Sam Worthington
Categoría:Cintas interpretadas por Scott Michael Campbell
Categoría:Cintas interpretadas por Sebastian Tillinger
Categoría:Cintas interpretadas por Terrence Howard
Categoría:Cintas interpretadas por Vicellous Reon Shannon
Categoría:Cintas producidas por Arnold Rifkin
Categoría:Cintas producidas por David Foster
Categoría:Cintas producidas por David Ladd
Categoría:Cintas producidas por Gregory Hoblit
Categoría:Cintas rodadas en Milovice
Categoría:Cintas rodadas en Praga
Categoría:Cintas rodadas en Zvoleněves
Categoría:Cintas de cine sobre a Segunda Guerra Mundial